
	R E F E R A T   D E   A P R O B A R E
privind  achiziționarea prin negociere directă a unor imobile teren 
în suprafață totală de 1.332 mp. 


	Prin Hotărârea Consiliului Local al Municipiului Brad nr. 92/2020 s-a aprobat Studiul de Fezabilitate și Devizul General pentru obiectivul de investiții ”AMENAJARE PARCARE ÎN ZONA STRĂZII ALEEA POȘTEI DIN MUNICIPIUL BRAD, JUDEȚUL HUNEDOARA”.
Studiul de fezabilitate - proiect nr. 184/2020, elaborat de S.C. ILCOR CONSULTING S.R.L tratează amenajarea unei parcări auto cu două accese (intrare/ieșire) la nivelul terenului, pe strada Aleea Poștei, ținând cont de accesul la subsolul clădirii Administrației Finanțelor Publice. 
	În scopul realizării acestei parcări, Proiectul prevede achiziționarea unui teren în suprafață totală de 1.332 mp..
	Terenul ce urmează a fi achiziționat este format din două parcele cu suprafața  de 902 mp. și respectiv 430 mp., identificate prin C.F. nr. 65513 Brad și respectiv C.F.  nr. 62244 Brad.
	Pentru stabilirea prețului de achiziționare a acestor imobile – teren s-a comandat întocmirea unui Raport de evaluare de către un expert evaluator autorizat.
	Prin Raportul de evaluare nr. 82D/14.06.2021 întocmit de către evaluator  autorizat A.N.E.V.A.R., Varga Dorel, valoarea de piață a celor două parcele s-a opinat ca fiind de 29,50 euro/mp. (145,15 lei/mp), respectiv 39.295 euro (193.339 lei la cursul euro la data de 14.06.2021 – 1 euro = 4, 9202 lei).
	Precizez că în Lista – sinteză a cheltuielilor de investiții pe anul 2021, aprobată prin Hotărârea Consiliului Local nr. 37/2021, există prevăzută suma necesară pentru achiziționarea terenului în scopul realizării obiectivului de investiții amintit mai sus.
	Astfel, am inițiat prezentul proiect de hotărâre prin care am propus achiziționarea prin negociere directă a imobilelor teren în suprafață totală de  1.332 mp. situate în municipiul Brad, strada Minerilor, FN, respectiv strada Cuza – Vodă, F.N., județul Hunedoara, precum și împuternicirea Primarului Municipiului Brad să semneze contractul de vânzare – cumpărare.
Am propus, de asemenea, însușirea Raportului de Evaluare întocmit în scopul achiziției imobilului, precum și numirea unei comisii de negociere a prețului de vânzare – cumpărare a imobilului în următoarea componență: 2 consilieri locali și 3 specialiști din aparatul de specialitate al Primarului Municipiului Brad care vor fi desemnați, ulterior, prin dispoziție. Comisia va desemna dintre membrii săi un președinte și un secretar.	 
	Această comisie va fi împuternicită să negocieze prețul imobilului, care nu va depăși prețul maxim de achiziție de 29,50 euro/mp.,  echivalent în lei la cursul BNR.
Ulterior achiziționării, imobilele – teren se vor înregistra în evidențele Municipiului Brad ca imobile aparținând domeniului public, la valoarea prevăzută în Contractul de vânzare-cumpărare. 
Cheltuielile ocazionate de redactarea și autentificarea actului de vânzare – cumpărare, precum și cele privind îndeplinirea formalităților de publicitate imobiliară cad în sarcina cumpărătorului și vor fi suportate din bugetul local al Municipiului Brad.
În contextul celor de mai sus supun plenului Consiliului Local al Municipiului Brad dezbaterea  proiectului de hotărâre în forma prezentată.
Datorită strecurării unei erori materiale în cuprinsul Hotărârii Consiliului Local nr. 64/2021, propun abrogarea acesteia la data intrării  în vigoare a prezentei hotărâri.
	Invoc în susţinerea propunerii mele prevederile art. 553 alin. 1 și alin. 4 și ale art. 557 alin. 1 din Codul civil, cu modificările și completările ulterioare, ale art. 41, art. 44 alin.1, art. 45 şi art. 48 din  Legea nr. 273/2006 privind finanţele publice locale, cu modificările şi completările ulterioare, precum și ale Hotărârii Consiliului Local nr. 37/2021 privind aprobarea  bugetului Municipiului Brad pe anul 2021.

